cyanic-selkie/wikianc huggingface dataset:
Υακίνθη (όνομα)
Ονομαστική εορτή
Συνήθως στις 3 Ιουλίου, ημέρα κατά την οποία η Ορθόδοξη Εκκλησία και η Καθολική Εκκλησία τιμούν τη μνήμη του μάρτυρα Υακίνθου (βλ. Υάκινθος).
Το όνομα Υακίνθη στις τέχνες
Υακίνθη η ιπποπόταμος (Hyacinth Hippo), πρίμα μπαλαρίνα στην ταινία του Ντίσνεϋ Φαντασία (ανιμέισον, 1940)
Δείτε επίσης
Ηρακλής Κακαβάνης, «Καθ’ οδόν: Σε μυθικά “μυρωδάτα” ονόματα», Ριζοσπάστης, 14 Απριλίου 2011 (ανακτήθηκε 13.vi.2015)
Παραπομπές
Κατηγορία:Γυναικεία ελληνικά ονόματα Κατηγορία:Ονόματα από τον φυτικό κόσμο Κατηγορία:Αρχαία ελληνικά ονόματα Κατηγορία:Ονόματα από την αρχαιοελληνική μυθολογία
Κιρβιγιέ
Παραπομπές
Κατηγορία:Κοινότητες της Μοζέλ Κατηγορία:Σελίδες με πηγές CS1 στα Γαλλικά (fr)
Τσιτράλ
Το Τσιτράλ (χοβάρ: چھترار, ουρντού: چترال) βρίσκεται επί του ποταμού Τσιτράλ στα βόρεια της επαρχίας Χαϊμπέρ Παχτουνχουά του Πακιστάν. Λειτουργεί ως πρωτεύουσα της περιφέρειας Τσιτράλ, ενώ παλαιότερα ήταν η πρωτεύουσα του πριγκιπικού κράτους Τσιτράλ, το οποίο περιελάμβανε την περιοχή μέχρι την άμεση ενσωμάτωσή του στο Δυτικό Πακιστάν στις 14 Αυγούστου 1947. Έχει πληθυσμό 49.780 κατοίκους βάσει της απογραφής του 2017.
Εξωτερικοί σύνδεσμοι
Κατηγορία:Πόλεις του Πακιστάν
Κοιμώμενος Ερμαφρόδιτος
Ο Κοιμώμενος Ερμαφρόδιτος είναι αρχαίο μαρμάρινο γλυπτό που απεικονίζει τον Ερμαφρόδιτο. Το 1620, ο Ιταλός καλλιτέχνης Τζαν Λορέντσο Μπερνίνι σμίλευσε το στρώμα πάνω στο οποίο βρίσκεται τώρα το άγαλμα. Η μορφή του γλυπτού προέρχεται εν μέρει από την αρχαία απεικόνιση της Αφροδίτης και εν μέρει από τις θηλυκές ελληνιστικές απεικονίσεις του Διονύσου / Βάκχου. Ανακαλύφθηκε στη Σάντα Μαρία ντέλα Βιτόρια, στη Ρώμη, το άγαλμα αργότερα μεταφέρθηκε στο Λούβρο, όπου εκτίθεται σήμερα.
Σούεσσα Πωμεντιάνη
Η Σούεσσα Πωμεντιάνη ήταν μια αρχαία πόλη του Λατίου η οποία δεν υπήρχε στην ύστερη αρχαιότητα, αν και συνδέεται με την σημερινή Πομέτζια η οποία πήρε το όνομα της η τοποθεσία της αρχαίας πόλης παραμένει άγνωστη. Ο Βιργίλιος την καταγράφει ανάμεσα στις αποικίες της Άλμπα Λόνγκα, θεωρείται καθαρά Λατινική πόλη. Ο Διόδωρος Σικελιώτης την αναφέρει επίσης σαν μια από τις Λατινικές αποικίες αλλά σύμφωνα με την επικρατέστερη άποψη την κατοικούσαν οι Βόλσκοι. Ο Ταρκύνιος ο Υπερήφανος ήταν ο πρώτος Ρωμαίος βασιλιάς που ξεκίνησε πόλεμο με τους Βόλσκους με στόχο να τους κατακτήσει. Ο Στράβων καταγράφει την Σούεσσα Πωμεντιάνη σαν Μητρόπολη των Βόλσκων, δεν ήταν ηγέτιδα πόλη αλλά συμμετείχε σημαντικά στα εσωτερικά θέματα των υπόλοιπων κρατών-πόλεων χάρη στην δύναμη και τον πλούτο της. Η Σούεσσα Πωμεντιάνη είχε τέτοια χλιδή που με τα λάφυρα τα οποία άρπαξε ο Ταρκύνιος ο υπερήφανος όταν την λεηλάτησε οικοδομήθηκε στην Ρώμη ο Καπιτωλίνος λόφος. Μερικοί συγγραφείς σχετίζουν την πόλη αυτή με την Απίολαι την οποία επίσης κατέκτησε ο Ταρκύνιος ο Υπερήφανος, η παράδοση ωστόσο είναι κατηγορηματική σχετικά με την Σούεσσα Πωμεντιάνη. Το όνομα της Σούεσσας Πωμεντιάνης καταγράφεται σαν η πόλη στην οποία εξορίστηκαν οι γιοι του Άνκους Μάρκιους όταν ανέβηκε στον θρόνο της Ρώμης ο Σέρβιος Τύλλιος.
Αυγούστα της Σαξονίας-Γκότα-Άλτενμπουργκ
Η Αυγούστα της Σαξονίας-Γκότα-Άλτενμπουργκ (αγγλικά: Princess Augusta of Saxe-Gotha-Altenburg, γερμανικά: Augusta von Sachsen-Gotha-Altenburg, 30 Νοεμβρίου 1719 - 8 Φεβρουαρίου 1772) ήταν η σύζυγος του Φρειδερίκου, Πρίγκιπα της Ουαλίας. Ήταν μία από τις τέσσερις Πριγκίπισσες της Ουαλίας που δεν έγινε ποτέ Βασιλική σύζυγος.
Σούεσσα Πωμεντιάνη
Είναι σαφές ότι ο Ταρκύνιος δεν τους κατέστρεψε επειδή εμφανίζονται πολλές φορές αργότερα στην Ρωμαϊκή δημοκρατία σαν έδρα των Βόλσκων. Αργότερα (503 π.Χ.) συμμάχησαν με τους Αύσονες και εξεγέρθηκαν εναντίον των Ρωμαίων, ο στρατηγός Σπύριος Κάσσιος αυτή την φορά ισοπέδωσε την πόλη και πούλησε όλους τους κατοίκους της ως δούλους. Η Σούεσσα Πωμεντιάνη εμφανίζεται ωστόσο μερικά χρόνια αργότερα (495 π.Χ.) σαν έδρα των Βόλσκων, πρόσφεραν τα παιδιά τους ομήρους για να αποφύγουν τον πόλεμο. Σύντομα ωστόσο ξέσπασε ξανά πόλεμος, ο Ρωμαίος Ύπατος Πόπλιος Σερβίλιος Πρίσκος κατέστρεψε και λεηλάτησε ξανά την πόλη. Το χτύπημα αυτή την φορά φαίνεται ότι ήταν καθοριστικό επειδή το όνομα της Σούεσσας Πωμεντιάνης δεν εμφανίζεται ξανά στην ιστορία. Ο Πλίνιος ο Πρεσβύτερος την καταγράφει σαν μια από τις πόλεις που είχαν εξαφανιστεί στην εποχή του. Το όνομα της Πωμεντιάνης διατηρήθηκε ωστόσο στην μνήμη των κατοίκων της περιοχής και η Μεσαιωνική πόλη πήρε το όνομα της.
Πηγές
Κατηγορία:Πόλεις του Λάτιου
Αυγούστα της Σαξονίας-Γκότα-Άλτενμπουργκ
Πρώιμα χρόνια
Γεννήθηκε στις 30 Νοεμβρίου 1719 στη Γκότα του Δουκάτου της Σαξονίας-Γκότα-Άλτενμπουργκ. Ήταν κόρη του Φρειδερίκου Β΄ της Σαξονίας-Γκότα-Άλτενμπουργκ και της Μαγδαληνής-Αυγούστας του Άνχαλτ-Τσερμπστ, κόρης του Καρόλου του Άνχαλτ-Τσερμπστ.
Η Αυγούστα δεν μιλούσε γαλλικά ή αγγλικά και προτάθηκε να της δοθούν μαθήματα πριν από το γάμο, αλλά η μητέρα της δεν το έκρινε απαραίτητο, καθώς η βρετανική βασιλική οικογένεια ήταν από τη Γερμανία. Όταν έφτασε στη Βρετανία, δεν μιλούσε σχεδόν καθόλου αγγλικά, για μια γαμήλια τελετή που έλαβε χώρα σχεδόν αμέσως στις 8 Μαΐου 1736 η Αυγούστα παντρεύτηκε τον 29 χρόνο διάδοχο Φρειδερίκο και μαζί απέκτησαν:
Κατά τη διάρκεια του πρώτου έτους του γάμου, η Αυγούστα έπαιζε με την κούκλα της, έως ότου η αδελφή του Φρειδερίκου, Καρολίνα, της είπε να σταματήσει. Ο Φρειδερίκος εκμεταλλεύτηκε της απειρίας της, όταν είχε την ερωμένη του Τζέην, Λαίδη Άρτσιμπαλντ Χάμιλτον, που εργάστηκε ως Κυρία της Κρεβατοκάμαρας αφού την έπεισαν ότι δεν υπήρχε αλήθεια στη φήμη της ιστορίας του.
Ο Φρειδερίκος πέθανε ξαφνικά στις 2 Μαρτίου 1751 αφήνοντας την χήρα σε ηλικία μόλις 31 ετών και τεσσερισήμισι μήνες πριν την γέννηση του ένατου παιδιού τους. Περίπου στις έξι το πρωί οι συνοδοί της προσπάθησαν να την πείσουν να φύγει από το κρεβάτι του νεκρού συζύγου της. Επέστρεψε δύο ώρες αργότερα με λιγότερη σκέψη για τη θλίψη της από το άγχος της για την τιμή του, προχώρησε στο δωμάτιο του Πρίγκιπα και έκαψε όλα τα ιδιωτικά του έγγραφα.
Ωστόσο, η Αυγούστα επικρίθηκε για τον τρόπο με τον οποίο ανάθρεψε τα παιδιά της, καθώς τα απομόνωσε από τον έξω κόσμο σε ένα απομονωμένο οικογενειακό περιβάλλον, συναντώντας σπάνια ανθρώπους έξω από την οικογένεια.
Η Αυγούστα πέθανε στις 8 Φεβρουαρίου 1772 σε ηλικία 52 ετών από καρκίνο του λάρυγγα στο Μέγαρο Κάρλτον. Τάφηκε στο Αββαείο του Ουέστμινστερ.
Κήποι του Κιού
Η Αυγούστα διεύρυνε και επέκτεινε σε μεγάλο βαθμό τους κήπους του Παλατιού Κιου μετά το θάνατο του συζύγου της. Ο Σερ Ουίλλιαμ Σάμπερς έχτισε αρκετές δομές του κήπου γι' αυτήν. Ένα από αυτά, η μεγαλοπρεπής κινέζικη παγόδα που χτίστηκε το 1761, η οποία παραμένει μέχρι σήμερα.
Εξωτερικοί σύνδεσμοι
Κατηγορία:Οίκος του Αννόβερου Κατηγορία:Βρετανίδες πριγκίπισσες Κατηγορία:Βρετανίδες δούκισσες Κατηγορία:Πριγκίπισσες της Γερμανίας Κατηγορία:Πριγκίπισσες της Σαξονίας-Γκότα-Άλτενμπουργκ
Τσιμηντήρι Αντιπάρου
thumb|Μαρμάρινος βωμός με ελληνική επιγραφή αφιερωμένος στην Εστία Ίσθμια, που υπονοεί την ύπαρξη ισθμού μεταξύ Δεσποτικού και Τσιμιντηρίου. Το Τσιμιντήρι, επίσης γνωστό ως Κοιμητήρι, είναι μικρή ακατοίκητη νησίδα στις Κυκλάδες της Περιφέρειας Νοτίου Αιγαίου. Το Τσιμιντήρι βρίσκεται ενδιάμεσα της Αντιπάρου και του Δεσποτικού. Το στενό που χωρίζει και τα τρία νησιά δεν έχει βάθος μεγαλύτερο από 1 μέτρο, επομένως πιστεύεται ότι τα νησιά συνδέονταν, καταστώντας τα ενιαία γη κατά τους Κλασικούς χρόνους.
Οι αρχαιολόγοι έχουν ανακαλύψει τάφους στο νησί, κάτι που μπορεί να είναι ο λόγος για την εναλλακτική του ονομασία, Κοιμητήρι.
Παραπομπές
Κατηγορία:Βραχονησίδες της Αντιπάρου
Κλανγκ (Μοζέλ)
Το Κλανγκ (Κλάνγκεν) είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.
Ιστορία
Η κοινότητα χτίστηκε στα ερείπια ενός σημαντικού χωριού γαλλορωμαϊκής προέλευσης. Από το 1661, το Κλανγκ ήταν υπό τον έλεγχο της Γαλλίας.
Εξωτερικοί σύνδεσμοι
Κατηγορία:Κοινότητες της Μοζέλ Κατηγορία:Σελίδες με πηγές CS1 στα Γαλλικά (fr)
Τρόιαν Μπελισάριο
Η αμερικανίδα ηθοποιός Τρόιαν Άβερι Μπελισάριο (αγγλικά: Troian Avery Belissario), γεννήθηκε στις 28 Οκτωβρίου 1985 στο Λος Άντζελες της Καλιφόρνια. Η Τρόιαν είναι γνωστή για τον ρόλο της ως Σπέσνερ Χέιστινγκς (Spencer Hastings) στην σειρά Pretty Little Liars (Όμορφες Μικρές Ψεύτρες).Είναι τρομερά ταλαντούχα, αφού έχει ασχοληθεί με την σκηνοθεσία και τη σεναριογράφια επίσης. Ήταν η καλύτερη μαθήτρια στο σχολείο της και την ενδιέφερε το επάγγελμα της φυσικού. Έχει 8 αδέλφια εκ των οποίων ορισμένα μισά αδέλφια και μια κόρη την Αουρορα. Δεν είμαι φανατική των σοσιαλ μίντια αλλά έχει 12 εκατομμύρια ακόλουθους στο ινσταγκραμ.
Παραπομπές
Κατηγορία:Αμερικανίδες ηθοποιοί
Θάνος Τοκάκης
Ο Θάνος (Αθανάσιος) Τοκάκης (Αθήνα, 11 Φεβρουαρίου 1980) είναι Έλληνας ηθοποιός. Το 2011 του απονεμήθηκε το βραβείο υποκριτική "Βραβείο Χορν".
Βιογραφικό
Είναι απόφοιτος της Δραματικής Σχολής του Εθνικού Θεάτρου. Μετά το τέλος της σπουδών του ξεκίνησε να εργάζεται ως ηθοποιός στο θέατρο συμμετέχοντας σε διάφορες παραστάσεις. Έγινε αρκετά γνωστός στο ευρύ κοινό το 2005 όταν πήρε έναν από τους πρωταγωνιστικούς ρόλους στην κωμική σειρά του Mega Channel Πενήντα Πενήντα. Εκεί από το 2005 μέχρι το 2011 υποδύθηκε τον Αχιλλέα Λινάρδο, παίζοντας μαζί με τον Πέτρο Φιλιππίδη, τον Σάκη Μπουλά, τον Παύλο Χαϊκάλη, την Άβα Γαλανοπούλου και την Σοφία Πανάγου.
Ακολούθησαν κι άλλες τηλεοπτικές συμμετοχές στις σειρές 10η εντολή, Σε είδα, Αληθινοί Έρωτες, Ο 3ος Νόμος και Ου Φονεύσεις. Τη σεζόν 2021 έκανε την εμφάνισή του στην σειρά Καρτ Ποστάλ.
Το 2011 του απονεμήθηκε το βραβείο υποκριτικής "Βραβείο Χορν" για την ερμηνεία του στον ρόλο του Σερ Άντριου στη Δωδέκατη νύχτα του Ουίλιαμ Σαίξπηρ, σε σκηνοθεσία Θωμά Μοσχόπουλου.
Στην τηλεόραση έχει εμφανιστεί στις σειρές Ο θησαυρός της Αγγελίνας, Πενήντα Πενήντα ,10η εντολή,
Σε είδα ,Γάμος με τα όλα του ,Αληθινοί Έρωτες, Ο 3ος Νόμος ,Ου Φονεύσεις, Σχεδόν Ενήλικες,
Κάρτ Ποστάλ ,Ψέματα,Η Γέφυρα, Η Γενιά του '30, Έτερος Εγώ Νέμεσις
Κινηματογράφος
Στον κινηματογράφο έκανε το ντεμπούτο του το 2009 στην ταινία Το Κακό: Στην εποχή των ηρώων. Ακολούθησαν οι ταινίες Παν.δη.μία και Play. Το 2017 έγραψε το σενάριο της ταινίας Καουμπόης ενώ είχε και συμμετοχή ως ηθοποιός σε αυτή. Το 2019 έλαβε μέρος σε διάφορες κινηματογραφικές παραγωγές όπως Το Θαύμα της Θάλασσας των Σαργασσών, Ενήλικοι στην Αίθουσα και Ευτυχία. Για την ερμηνεία του στην τελευταία ταινία κέρδισε το βραβείο Β΄ αντρικού ρόλου στα βραβεία Ίρις το 2020.
Προσωπική ζωή
Στις 3 Σεπτεμβρίου του 2017 παντρεύτηκε στην Πάτμο με την επίσης ηθοποιό Βίκυ Παπαδοπούλου.
Παραπομπές
Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί κινηματογράφου Τοκάκης Θάνος
Χέντρικ φαν Κλέφε Ι
Ο Χέντρικ φαν Κλέφε Ι (Hendrick van Cleve I, Αμβέρσα, πιθανόν 1464 - Αμβέρσα, μετά το 1519 ) ήταν Φλαμανδός ζωγράφος ελαιογραφιών, ο οποίος δραστηριοποιήθηκε στη γενέτειρα πόλη του. Δεν αναφέρεται το όνομα της συζύγου του, αλλά πιθανόν να ήταν ο πατέρας του Βίλλεμ φαν Κλέφε Ι. Έγινε Δάσκαλος στη Συντεχνία του Αγίου Λουκά της Αμβέρσας το 1489 και πιθανότατα ήταν ο Δάσκαλος του Γιαν Σάντερς φαν Χέμεσσεν το 1519. Δεν είναι γνωστές άλλες λεπτομέρειες του βίου ή του έργου του.
Δείτε επίσης
Κατηγορία:Φλαμανδοί ζωγράφοι
Κνουτάνζ
Το Κνουτάνζ (Φραγκονικά της Λωρραίνης: Κνάιτενγκεν/ Κνάιτενγκ Κνόιτινγκεν) είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.
Παραπομπές
Κατηγορία:Κοινότητες της Μοζέλ
Objective-C
Η Objective-C είναι μία αντικειμενοστρεφής γλώσσα προγραμματισμού γενικής χρήσης. Είναι η βασική γλώσσα προγραμματισμού που χρησιμοποιήθηκε από την Apple για τα λειτουργικά συστήματα MacOS, iOS και τα αντίστοιχα APIs τους (Cocoa και Cocoa Touch αντίστοιχα) πριν την κυλοφορία της γλώσσας προγραμματισμού Swift. Η Objective-C χρησιμοποιεί το "στυλ" μηνυμάτων (ή κλήσεων) της γλώσσας Smaltalk ενσωματώνοντάς τα στην γλώσσα προγραμματισμού C.
Η Objective-C αναπτύχθηκε στις αρχές της δεκαετίας του 1980. Χρησιμοποιήθηκε από την εταιρεία NeXT για το λειτουργικό σύστημα NeXTSTEP από το οποίο προέχονται τα λειτουργικά συστήματα MacOS και iOS.
Προγράμματα γραμμένα στην γλώσσα Objective-C που δεν χρησιμοποιούν τις βιβλιοθήκες των Cocoa ή Cocoa Touch, ή που χρησιμοποιούν άλλα μέρη που μπορούν να μεταφερθούν ή να υλοποιηθούν ξανά για άλλα συστήματα, μπορούν να μεταγλωττιστούν από κάθε σύστημα που υποστηρίζει των γνωστό μεταγλωττιστή GCC (GNU Compiler Collection) ή τον Clang.
Τα αρχεία πηγαίου κώδικα "υλοποίησης" (implementation files) των προγραμμάτων που είναι γραμμένα σε Objective-C συνήθως έχουν την κατάληξη <tt>.m</tt> ενώ τα αρχεία "κεφαλίδας/διεπαφής" (header/interface files) έχουν την κατάληξη <tt>.h </tt>. Πρόκειται για την ίδια κατάληξη που έχουν και τα αρχεία κεφαλίδας/διεπαφής στην γλώσσα προγραμματισμού C.
Ιστορικά
Η Objective-C δημιουργήθηκε αρχικά από τους Brad Cox και Tom Love στις αρχές της δεκαετίας του 1980 στην εταιρεία τους, την Stepstone. . Και οι δύο τους είχαν κάνει μία εισαγωγή στην γλώσσα Smaltalk κατά την διάρκεια της εργασίας τους στο Κέντρο Τεχνολογίας Προγραμματισμού της εταιρείας ITT Corporation το 1981. Τον Cox τον απασχολούσαν τα προβλήματα της "επαναχρησιμοποίησης" στον σχεδιασμό λογισμικού. Κατάλαβε σύντομα ότι μία γλώσσα προγραμματισμού σαν την Smaltalk δεν θα ήταν πολύ χρήσιμη για την δημιουργία "Περιβαλλόντων Ανάπτυξης" για τους προγραμματιστές στην ITT. Όμως τόσο ο Cox όσο και ο Tom Love αναγνώριζαν την ανάγκη και την σημασία της οπισσθόδρομης συμβατότητας (backward compatibility) με την C για τους μηχανικούς της ITT.
Έτσι, ο Cox ξεκίνησε να γράφει έναν προ-επεξεργαστή για την C σε μία προσπάθεια να προσθέσει σε αυτή κάποιες από τις λειτουργίες της Smaltalk. Σύντομα κατάφερε να φτιάξει μία λειτουργική υλοποίηση μίας αντικειμενοστρεφούς επέκτασης της γλώσσας προγραμματισμού C, την οποία και ονόμασε "OOPC" (Object-Oriented Pre-Compiler). Το 1982, η Schlumberger Research προσέλαβε τον Love και εξαγόρασε την πρώτη εμπορική έκδοση της Smaltalk-80 που επηρέασε στην συνέχει την ανάπτυξη του δημιουργήματός τους.
Με σκοπό να δέιξει ότι μπορεί να γίνει σημαντική πρόοδος σε σχέση με το νέο εργαλείο που ανέπτυσσε, ο Cox έδειξε ότι η δημιουργία εναλλασόμενων μερών λογισμικού χρειαζόταν στην πραγματικότητα πολύ λίγες πρακτικές αλλαγές στα ήδη υπάρχοντα εργαλεία. Συγκεκριμένα χρειαζόταν η υποστήριξη αντικειμένων με έναν ευέλικτο τρόπο που θα παρεχόταν μαζί με ένα σύνολο από βιβλιοθήκες και θα επέτρεπε στον κώδικα (και όποιους άλλου πόρους αυτός χρησιμοποιεί) να "πακεταριστεί" σε μία διαπλατφορμική (cross-platform) μορφή.
Πως έγινε πιό γνωστή μέσα από την NeXT
Η NeXT προκειμένου να παρακάμψει τους όρους της άδειας GPL, αρχικά είχε την πρόθεση να διανείμει το frontend της Objective-C ξεχωριστά, επιτρέποντας στον χρήστη να το συνδέσει με το GCC για να δημιουργήσει τον εκτελλέσιμο μεταγλωττιστή. Ενώ αρχικά αυτό το σχέδιο έγινε αποδεκτό από τον Richard M. Stallman, τελικά απορρίφθηκε όταν ο Stallman συμβουλέυτηκε τους δικηγόρους του GNU και η NeXT συμφώνησε να κάνει την Objective-C μέρος του GCC.
Η ανάπτυξη της Apple και η Swift
Μετά την εξαγορά της NeXT το 1996, η Apple Computer χρησιμοποίησε το OpenStep στο -τότε νέο- της λειτουργικό σύστημα, το MacOS X. Αυτό περιελάμβανε την Objective-C, το Project Builder, που ήταν το βασισμένο στην Objective-C εργαλείο ανάπτυξης της NeXT και το εργαλείο σχεδιάσης διεπαφών χρήστη, το Interface Builder. Τα δύο τελευταία εργαλεία (Project Builder και Interface Builder) σήμερα είναι συγχωνευμένα σε μία εφαρμογή, το Xcode.
Εξωτερικοί σύνδεσμοι
Κατηγορία:Γλώσσες προγραμματισμού
Γενικές εκλογές της Τόνγκα 2017
Στην Τόνγκα διεξήχθησαν πρόωρα γενικές εκλογές στις 16 Νοεμβρίου 2017 για την εκλογή των 17 από τις συνολικά 26 έδρες στη νομοθετική συνέλευση.
Ο βασιλιάς Τουπόου ΣΤ΄ διέλυσε τη Συνέλευση στις 25 Αυγούστου 2017 έπειτα από συμβουλή του προέδρου της Νομοθετικής Συνέλευσης Σιαλεαταόνγκο Τουιβακάνο.
Οι υποψηφιότητες έκλεισαν στις 27 Σεπτεμβρίου με 86 υποψήφιους να διεκδικούν τις 17 έδρες από τον λαό. Οι εκλογές είχαν ως αποτέλεσμα τη νίκη για το Δημοκρατικό Κόμμα Φιλικών Νήσων (DPFI), με τον Ακιλίσι Ποχίβα να παραμένει πρωθυπουργός. .
Εκλογικό σύστημα
Η Νομοθετική Συνέλευση έχει μέχρι και 30 μέλη, από τα οποία εκλέγονται άμεσα τα 17 με το πλειοψηφικό σύστημα από μονοεδρικές περιφέρειες. Το νησί Τονγκατάπου απαρτίζεται από 10 εκλογικές περιφέρειες, το Βαβάου τρεις, το Χαπάι δύο και από μία αριθμούν το Έουα και τα Νιουατοπουτάπου/Νιουαφόου. Εννέα έδρες περιέρχονται σε ευγενείς που εκλέγουν αντιπροσώπους μεταξύ των ιδίων. Το υπουργικό συμβούλιο σχηματίζεται από έναν πρωθυπουργό και μπορεί να συμπεριλαμβάνει ως και 4 εξωκοινοβουλευτικούς (οι οποίοι δεν εξελέγησαν) και μετά αυτοί αυτόματα γίνονται βουλευτές.
Αποτελέσματα
Το Δημοκρατικό Κόμμα Φιλικών Νήσων κέρδισε 14 έδρες, αριθμός επαρκής για τον σχηματισμό αυτοδύναμης κυβέρνησης, χωρίς την υποστήριξη των ευγενών ή ανεξάρτητων.
Παραπομπές
2017 Τονγκα
Ναχόν Ναγιόκ
Η Ναχόν Ναγιόκ είναι πόλη και πρωτεύουσα της επαρχίας Ναχόν Ναγιόκ στην κεντρική Ταϊλάνδη.
Η πόλη (θεσάμπαν μουεάνγκ), καλύπτει όλο το ταμπόν Ναχόν Ναγιόκ και μέρη των Θα Τσανγκ, Μπαν Γιάι, Ουάνγκ Κράτσομ και το Φρομ Νι της επαρχίας Μουεάνγκ Ναχόν Ναγιόκ. Το 2006 είχε πληθυσμό 17.385 κατοίκων. Βρίσκεται 116 χιλιόμετρα βορειοανατολικά της Μπανγκόκ.
Εξωτερικοί σύνδεσμοι
Κατηγορία:Πόλεις της Ταϊλάνδης
Βόλσκοι
Οι Βόλσκοι ή Όσκοι ήταν μια Ιταλική φυλή που έδρασε τον πρώτο αιώνα της Ρωμαϊκής Δημοκρατίας. Κατοικούσε σε μια βαλτώδη περιοχή στα νότια του Λατίου σαφώς διακριτή, συνόρευε στα βόρεια με το Λάτιο, στα νότια με τους Αύσονες και τους Σαμνίτες, και στα ανατολικά με τους Χένρισι, επεκτείνονταν μέχρι το Άντσιο στα νότια. Οι Βόλσκοι ήταν αντίπαλοι της Ρώμης για πολλά χρόνια μέχρι την εποχή που ηττήθηκαν οριστικά και ενσωματώθηκαν στην Ρωμαϊκή Δημοκρατία (περί το 300 π.Χ.). Ο πρώτος αυτοκράτορας της Ρώμης Οκταβιανός Αύγουστος είχε καταγωγή από τους Βόλσκους. Ο Στράβων έγραψε ότι οι Βόλσκοι ήταν μιά σοβαρή κρατική οντότητα στην περιοχή της Ρώμης. Οι Βόλσκοι μιλούσαν τα Βολσκικά, μια σοβαρή Ιταλική διάλεκτο την Σαβελλική, ήταν συγγενής με αυτή που μιλούσαν οι Αύσονες και οι Ομβρικοί αλλά διέφερε διακριτά από τα Λατινικά. Η πόλη Βελλέτρι ήταν η καταγωγή και γενέτειρα του Οκταβιανού Αύγουστου. Στην περιοχή αυτή βρέθηκε ασημένιο πιάτο με επιγραφή του 3ου αιώνα π.Χ. που βρίσκεται σήμερα στο Μουσείο της Νεαπόλεως αφιερωμένο σε μια Ρωμαϊκή θεότητα.
Οι Βόλσκοι ήταν ένας από τους πιο επικίνδυνους εχθρούς της Ρώμης συμμαχώντας με τους Αίκουεις, οι γείτονες τους Χένρισι συμμάχησαν με τους Ρωμαίους (486 π.Χ.). Σύμφωνα με τον θρύλο ο τελευταίος βασιλιάς στην Αρχαία Ρώμη Ταρκύνιος ο Υπερήφανος ήταν ο πρώτος που επιχείρησε να καταλάβει τους Βόλσκους, από τότε ξεκίνησε ένας σκληρός πόλεμος ανάμεσα στις δύο πόλεις που κράτησε δύο αιώνες. Ο θρυλικός Ρωμαίος πολεμιστής Γάιος Μάρκιος Κοριολανός κατέλαβε την Βολσκική πόλη Κοριολί (493 π.Χ.) και πήρε το προσωνύμιο "Κοριολανός". Την άνοδο και την πτώση του Ρωμαίου ήρωα περιγράφει ο Πλούταρχος στο έργο του Βίοι Παράλληλοι, τον χρησιμοποίησε ο Ουίλλιαμ Σαίξπηρ σαν πρότυπο στο έργο του "Κοριολανός". Οι σχέσεις τους με τους Ρωμαίους δεν φαίνεται ωστόσο να ήταν πάντοτε τόσο εχθρικές, σε πολιορκία (508 π.Χ.) αγόρασαν στάρι με τον ισχυρισμό ότι θα φροντίσουν με αυτό την σίτιση των Βόλσκων σαν κατώτερη Ρωμαϊκή τάξη.
Πηγές
Κατηγορία:Αρχαίοι λαοί της Ιταλίας Κατηγορία:Εξαφανισθέντες λαοί
Αμπλόν
Το Αμπλόν (γαλλικά: Ablon) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Αμπλοναί (γαλλικά: Ablonnais).
Παραπομπές
Κατηγορία:Κοινότητες του Καλβαντός
Φελλί Γρεβενών
Το Φελλί είναι ορεινό χωριό της περιφερειακής ενότητας Γρεβενών σε υψόμετρο 630 μέτρα.
Γεωγραφία - Ιστορία
Το Φελλί βρίσκεται δυτικά του Αλιάκμονα και νότια του Βενέτικου, πολύ κοντά στο σημείο που οι δύο ποταμοί ενώνονται. Απέχει 18,5 χλμ. νοτιοδυτικά από τα Γρεβενά. Σύμφωνα με την τοπική παράδοση η θέση του χωριού ήταν πάντα η ίδια και χωρίς αλλαγές στη σύσταση του πληθυσμού του. Μετά την απελευθέρωση και την ανταλλαγή πληθυσμών εγκαταστάθηκαν κάποιες οικογένειες προσφύγων από τη Μικρά Ασία. Την περίοδο της τουρκοκρατίας υπήρξε τσιφλίκι Τούρκων μπέηδων. Στον Κώδικα της Ζάβορδας αναφέρεται με την ονομασία Φιλή ή Φυλή και αρκετοί κάτοικοί του καταγράφονται ως αφιερωτές της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή). Νότια του χωριού υπάρχει μικρή λιμνούλα για πικνίκ και ψάρεμα και στα νοτιοδυτικά, στον δρόμο προς Αγίους Θεοδώρους, το Κατάστημα Κράτησης Γρεβενών.
Ονομασία - Διοικητικά
Η παλιά ονομασία του, από την εποχή της τουρκοκρατίας, ήταν Φιλί και με το όνομα αυτό αναφέρεται το 1918 στο ΦΕΚ 260Α-31/12/1918 να ορίζεται έδρα την ομώνυμης κοινότητας που τότε ανήκε στο νομό Κοζάνης. Μετονομάστηκε σε Φελλί το 1949 με το ΦΕΚ 351Α - 19/12/1949 και το 1964 με το ΦΕΚ 185Α - 30/10/1964 προσαρτάται στο δήμο Γρεβενών. Σύμφωνα με την τοπική παράδοση το όνομα προέρχεται από τη Φίλα που υπήρξε μια από τις γυναίκες του Φίλιππου Β΄ βασιλιά της Μακεδονίας. Το χωριό σύμφωνα με το σχέδιο Καλλικράτης, μαζί με το Ελευθεροχώρι αποτελούν την τοπική κοινότητα Φελλίου που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 ως κοινότητα έχει πληθυσμό 1.094 κατοίκους, ενώ ως οικισμός 1.039.
Παραπομπές
Κατηγορία:Δήμος Γρεβενών Φελλί
Σκοτεινή Αργολίδας
Η Σκοτεινή είναι ορεινό χωριό του νομού Αργολίδας. Βρίσκεται σε υψόμετρο 690 μέτρων σε μία μικρή κοιλάδα στις πλαγιές του όρους Ολίγυρτου και Τραχύ. Σύμφωνα με την απογραφή του 2021 έχει 267 μόνιμους κατοίκους. μικρογραφία|Η οικόσιτη γίδα «αγελάδα του φτωχού» (κόρμπα)
Η Σκοτεινή ήταν η έδρα του Καποδιστριακού Δήμου Αλέας ενώ πλέον αποτελεί τμήμα της ομώνυμης δημοτικής ενότητας του δήμου Άργους - Μυκηνών. Είναι η έδρα και μοναδικός οικισμός της κοινότητας Σκοτεινής. Παλιότερα διέθετε αστυνομικό τμήμα ενώ σήμερα λειτουργεί το μοναδικό δημοτικό σχολείο της δημοτικής ενότητας. Οι κάτοικοι ασχολούνται κυρίως με την κτηνοτροφία και την αμπελουργία.
Κοντά στο χωριό βρίσκονται οι οικισμοί Κανδήλα, Άγιος Νικόλαος, Αλέα, Στυμφαλία και Ψάρι.
Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών 2018–19
Το Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών 2018–19 διοργανώθηκε από την Παγκύπρια Ομοσπονδία Επιτραπέζιας Αντισφαίρισης (Π.Ο.ΕΠ.Α) με τη συμμετοχή 10 ομάδων. Διεξήχθη σε δύο γύρους, σύνολο 18 αγώνων για κάθε ομάδα, ενώ δεν διεξήχθησαν πλέι οφ. Πρωταθλήτρια ομάδα αναδείχθηκε ο Α.Σ. Αστέρας Στροβόλου, ο οποίος ανέβηκε στη Β΄ Κατηγορία μαζί με την δευτεραθλήτρια ομάδα της Ασπίδας Δασούπολης. Το πρωτάθλημα πραγματοποιήθηκε στο Πολυπροπονητήριο «Ευάγγελος Φλωράκης».
Διονύσης Θεοδόσης
Ο Διονύσης Θεοδόσης (16 Ιουνίου 1958 -19 Οκτωβρίου 1993) ήταν Έλληνας τραγουδιστής. Στη διάρκεια της καριέρας του συνεργάστηκε με γνωστούς έλληνες συνθέτες μεταξύ των οποίων ο Θάνος Μικρούτσικος, ο Γιάννης Σπανός, ο Γιώργος Χατζηνάσιος και ο Μάριος Τόκας και με τραγουδιστές όπως ο Γιώργος Νταλάρας, ο Γιάννης Πάριος, η Δήμητρα Γαλάνη και η Χαρούλα Αλεξίου.
Βιογραφικό
Ο Διονύσης Θεοδόσης γεννήθηκε στο Ηράκλειο στις 16 Ιουνίου του 1958. Ο πατέρας του ήταν γιατρός από τη Ζάκυνθο ενώ μητέρα του ήταν η τραγουδίστρια Ντέπη Παπά (πραγματικό όνομα Δέσποινα Παπαχριστοδούλου).
Άρχισε από νωρίς να ασχολείται με τη μουσική. Στην εφηβεία είχε δημιουργήσει με φίλους του ένα ροκ συγκρότημα και έδινε συναυλίες και το 1973 κέρδισε το Α’ Βραβείο σε ένα διαγωνισμό νέων ταλέντων στο Ηράκλειο. Στη συνέχεια πήγε να σπουδάσει ιατρική στο Άμστερνταμ αλλά διέκοψε τις σπουδές του προκειμένου να κάνει τη στρατιωτική του θητεία. Αφού ολοκλήρωσε τη θητεία του συνέχισε τις σπουδές του στη Ρώμη χωρίς να τις ολοκληρώσει αφού ξεκίνησε να ασχολείται με το τραγούδι.
Το 1981 κέρδισε την 5η θέση στο Φεστιβάλ Τραγουδιού Θεσσαλονίκης με το τραγούδι «Τα πάντα είσαι εσύ». Την ίδια χρονιά συνεργάστηκε με τους Γιώργο Μαρίνο, Τάνια Τσανακλίδου και Κώστα Τουρνά στη «Μέδουσα» ενώ παράλληλα έκανε σπουδές φωνητικής και θεατρικές σπουδές, στη Δραματική Σχολή του Πέλου Κατσέλη και στο Εθνικό Θέατρο. Το 1982 ξεκίνησε η συνεργασία του με το Γιάννη Σπανό.
Το 1984 κυκλοφόρησε ο διπλός δίσκος «Μουσική πρόκληση», με ζωντανή ηχογράφηση του προγράμματος στο «MICHEL», με έργα του Σπανού και του Χατζηνάσιου, στο οποίο συμμετείχε ο Θεοδόσης μαζί με τους Πένυ Ξενάκη, Ειρήνη Αγγέλου και Αντώνη Ζαφειρόπουλο. Τα επόμενα χρόνια συνεργάστηκε ξανά με το Γιάννη Σπανό στο δίσκο «Έξοδος κινδύνου» (1984), μαζί με την Άλκηστη Πρωτοψάλτη, με τον Μιχάλη Τερζή, στο δίσκο «Όλη τη μουσική μεσ΄την αγάπη βάλε», μαζί με τον Γιώργο Νταλάρα και τη Δήμητρα Γαλάνη (1984), με το Γιώργο Χατζηνάσιου στο δίσκο «Παιχνίδι για δύο» και με το Χρήστο Νικολόπουλο στο δίσκο «Τραγούδια για τους φίλους μου» (1986). Το 1987 συνεργάστηκε με τον Μάριο Τόκα στο δίσκο «Στη λεωφόρο της αγάπης», μαζί με το Γιάννη Πάριο, τη Χαρούλα Αλεξίου και τη Δήμητρα Γαλάνη. Το 1989 συμμετείχε στη ζωντανή ηχογράφηση του Γιώργου Χατζηνάσιου και Μάριου Τόκα «Θεσσαλονίκη δώδεκα και πέντε». Παράλληλα τη δεκαετία του ογδόντα συμμετείχε σε ζωντανά προγράμματα, όπως π.χ. στο «Ταμπού», με το Γιώργο Χατζηνάσιο, τη Δήμητρα Γαλάνη και την Τάνια Τσανακλίδου και στο «Ζυγό» με την Χαρούλα Αλεξίου και τον Χάρρυ Κλυνν. Από το 1986 ως και το 1990, συνεργάστηκε με τον Γιώργο Νταλάρα. Το 1989 κυκλοφόρησε ο μοναδικός προσωπικός του δίσκος, με τίτλο «Όσο κρατάει ένας καφές» με τραγούδια του Θάνου Μικρούτσικου, του Άλκη Αλκαίου, του Κώστα Τριπολίτη και του Γιώργου Παυριανού. Τελευταίος δίσκος στον οποίο συμμετείχε ήταν ο δίσκος «Άδεια θρανία», του Μάριου Μελετίου το 1990.
Το 1984 ο Διονύσης Θεοδόσης είχε κάνει τη μοναδική τηλεοπτική του εμφάνιση στην τηλεοπτική μεταφορά του θεατρικού έργου «Ο Νάσος».
Πέθανε στις 19 Οκτώβρη 1993, σε ηλικία 35 ετών από καρκίνο. Ύστερα από δική του επιθυμία τάφηκε στο Άγιο Όρος έχοντας καρεί μοναχός λίγους μήνες πριν πεθάνει.
Πηγές
Κατηγορία:Έλληνες άνδρες τραγουδιστές
Αζί
Το Αζί (γαλλικά: Agy) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Δημοτικό Σχολείο Ελένειον
Το Δημοτικό Σχολείο "ΕΛΕΝΕΙΟΝ" βρίσκεται στην Λευκωσία της Κύπρου. Αποτελεί ένα από τα παλαιότερα σχολεία της πόλης αφού χτίστηκε και λειτούργησε το 1925. Βρίσκεται στα όρια της παλιάς Λευκωσίας, ακριβώς έξω από τα ενετικά τείχη, απέναντι από την τάφρο "Ντα Βίλα"
Αστική Σχολή Αγίου Σάββα
Αρχικά το σχολείο είχε πρωτολειτουργήσει περίπου το 1867 με την ονομασία «Σχολή Αγίου Σάββα», επειδή στεγαζόταν στην αυλή της ομώνυμης εκκλησίας στην εντός των τειχών Λευκωσία και πρόκειται για ένα απ’ τα πρώτα σχολεία παγκύπρια στο οποίο επιτράπηκε η λειτουργία απ’ τους Οθωμανούς κατακτητές. Την περίοδο εκείνη το σχολείο συντηρείτο από τις εισφορές τόσο των εύπορων Ελλήνων της εποχής όσο και της Ορθόδοξης εκκλησίας του νησιού.
Αστική Τρυπιώτη
Την σχολική περίοδο 1911-12 το σχολείο μετονομάστηκε σε «Αστική Τρυπιώτου», και την επόμενη διετία μεταφέρθηκε σε διώροφο κτίριο κοντά στην εκκλησία του Αγίου Σάββα και λειτούργησε πλέον ως αρρεναγωγείο. Μετά την Μικρασιατική Καταστροφή του ΄22, όταν στην Κύπρο θα βρουν καταφύγιο πολλοί Mικρασιάτες πρόσφυγες και στο σχολείο θα φοιτήσουν 150 περίπου παιδιά μικρασιατών.
Ελένειον
Το 1925, ο Κωνσταντίνος Λοϊζίδης, μεγαλέμπορας της πόλης της Λευκωσίας, θέλοντας να διατηρήσει ζωντανή τη μνήμη της αγαπημένης του κόρης Ελένης, που πέθανε κάτω από αδιευκρίνιστες συνθήκες στην Ελβετία σε ηλικία 22 χρονών, αποφασίζει να κτίσει με δικά του χρήματα ένα σχολείο με την επωνυμία «Ελένειον». Φιλοδοξία του, το κτίριο να ήταν το καλύτερο σχολικό κτίριο της Κύπρου. Λόγω του ότι οι οικονομικές δαπάνες για ένα τέτοιο έργο ήταν τεράστιες, το έργο του Κωνσταντίνου Λοϊζίδη ανέλαβε να ολοκληρώσει η Σχολική Επιτροπή Εκπαιδευτηρίων Λευκωσίας. Έτσι, το 1926 λειτουργεί το σχολείο αρχικά με την ονομασία «Α΄ Αστική Λευκωσίας» για να μετονομαστεί λίγους μήνες αργότερα σε «Ελένειον».
Πρώτος διευθυντής του σχολείου ήταν ο Χαράλαμπος Παπαδόπουλος ο οποίος το υπηρέτησε για 22 συνεχόμενα χρόνια, το «ΕΛΕΝΕΙΟΝ» καθιερώθηκε στις συνειδήσεις των Λευκωσιατών ως ένας πνευματικός πυρήνας, ένα σχολείο με τεράστια αίγλη από τις τάξεις του οποίου θα αποφοιτήσουν τα επόμενα χρόνια σημαντικές προσωπικότητες του τόπου. Μεταξύ άλλων, αποφοίτησαν από το σχολείο δύο πρώην πρόεδροι της Κυπριακής Δημοκρατίας, ο Τάσσος Παπαδόπουλος και ο Γλαύκος Κληρίδης, ο αγωνιστής του 1940 Ρόδιων Γεωργιάδης, ο γιατρός και λογοτέχνης Κύπρος Χρυσάνθης, ο ηρωομάρτυρας της Αγχόνης κατά τον εθνικοαπελευθερωτικό αγώνα της ΕΟΚΑ, Ιάκωβος Πατάτσος, ο σημερινός Υπουργός Εξωτερικών της Κυπριακής Δημοκρατίας, Ιωάννης Κασουλίδης καθώς και ο νομπελίστας οικονομολόγος Χριστόφορος Πισσαρίδης.
Κατά τη διάρκεια του πολέμου 1940-42, το σχολείο θα φιλοξενήσει τους μαθητές του Δημοτικού Σχολείου Αγίου Αντωνίου, ενώ για πρώτη φορά θα λειτουργήσει ως μεικτό, πράγμα που θα διαρκέσει για ένα μόλις χρόνο αφού έπειτα θα επαναλειτουργήσει αποκλειστικά ως αρρεναγωγείο. Το 1963-64 κτίζονται στην αυλή του αρχικού κτιρίου, τα κτίρια στα οποία στεγάζονται σήμερα τα εργαστήρια και το νηπιαγωγείο, ενώ τον Σεπτέμβρη του 1964 το σχολείο θα μετατραπεί εν τέλει οριστικά σε μεικτό.
Κατά τη διάρκεια της τούρκικης εισβολής το 1974, το Ελένειον λόγω και της κεντρικής θέσης του θα μετατραπεί σε κέντρο επιχειρήσεων του Γ.Ε.Ε.Φ. Το 1974 -75 οι μαθητές του Ελενείου θα αυξηθούν δραματικά αφού εδώ θα φοιτήσουν, μετά την τουρκική εισβολή, αρκετά παιδιά προσφύγων.
Εκκλησάκι Αγίου Τριφυλλίου
Τον Ιούνιο του 1992 εγκαινιάστηκε στην αυλή του σχολείου ο προσκυνηματικός ναός του Αγίου Τριφυλλίου, ο μοναδικός σε όλη την Κύπρο που είναι αφιερωμένος στον πρώτο Επίσκοπο της Λευκωσίας. Πρόκειται για ένα πολύ μικρό και λιτό παρεκκλήσι, με τριγωνική ξύλινη στέγη, και που η όλη του διακόσμηση αποτελείται από μία εικόνα του Αγίου Τριφυλλίου σε τρίποδα, ένα μανουάλι, ένα καντήλι μπροστά από το ξύλινο τέμπλο και ένα μικρό ερμάρι.
Προαιρετικό Ολοήμερο Σχολείο
Τα τελευταία χρόνια έγιναν πολλές αλλαγές στην λειτουργία του Σχολείου. Από το σχολικό έτος 2013 – 2014 το «Ελένειον» λειτουργεί και ως Προαιρετικό Ολοήμερο Σχολείο προσφέροντας σίτιση, βοήθεια στην κατ’ οίκον εργασία, μαθήματα Αγγλικών, Ηλεκτρονικών Υπολογιστών, Τέχνης, Μουσική, Θέατρο, Αθλοπαιδιές κατά τις απογευματινές ώρες. Η σίτιση προσφέρεται στα πλαίσια του προγράμματος «Μαγειρεύω και Προσφέρω» του ιδρύματος «Σοφία για τα παιδιά».
Δημόσιο Νηπιαγωγείο
Παράλληλα από την σχολική χρονιά 2013-2014 λειτούργησε και το δημόσιο νηπιαγωγείο "Ελένειον" το οποίο συστεγάζεται μαζί με το Δημοτικό στις ήδη υπάρχουσες υποδομές του σχολείου.
Παραπομπές
Ελενειον
The Chainsmokers
Οι Chainsmokers είναι αμερικανικό δίδυμο DJ/παραγωγών που αποτελείται από τον Andrew Taggart και τον Alex Pall. To EDM-pop ντουέτο  πέτυχε μια σημαντική επιτυχία το 2014 με το τραγούδι τους "#Selfie", το οποίο ήταν στο τοπ είκοσι εννέα σε  πάρα πολλές χώρες. Το ντεμπούτο τους, EP,  Bouquet κυκλοφόρησε τον Οκτώβριο του 2015 και εμπεριείχε το single "Roses", το οποίο έφτασε στο top 10 του US Billboard Hot 100. Το "Don't Let Me Down", έγινε το πρώτο τους τραγούδι που έφτασε στο Top 5 του Billboard και κέρδισε το Βραβείο Grammy στην κατηγορία Best Dance Recording κατά την 59η τελετή απονομής των βραβείων, ενώ το "Closer" έγινε το πρώτο τους νούμερο ένα single στα charts. επίσης έχουν κερδίσει ένα American Music Award και πέντε iHeartRadio Music Awards.
Το δεύτερο EP των Chainsmokers  Collage κυκλοφόρησε το Νοέμβριο του 2016, που αποτελείται από διάφορα singles. Το πρώτο τους στούντιο άλμπουμ με τίτλο Memories...Do Not Open κυκλοφόρησε τον Απρίλιο του 2017. Στα τέλη του 2018, κυκλοφόρησαν το δεύτερο άλμπουμ τους με τίτλο Sick Boy, το οποίο αποτελείται από 10 τραγούδια. Με εξαίρεση το Μάιο και τον Ιούνιο του 2018, κυκλοφορούσαν ένα τραγούδι από το άλμπουμ κάθε μήνα. Στις 6 Δεκεμβρίου 2019, κυκλοφόρησαν το τρίτο άλμπουμ τους με τίτλο World War Joy, στο οποίο ακολούθησαν παρόμοια πρακτική με το Sick Boy.
Μουσικό στυλ
Περιγράφεται ως ένα μουσικό δίδυμο που "θολώνει τις γραμμές μεταξύ indie, ποπ, dance μουσικής και του hip-hop." Το ζευγάρι  έχει αναφέρει ότι ως μουσικές επιρροές είχε τον Pharrell Williams και Deadmau5. Το τραγούδι τους "<font style="background-color: rgb(254, 252, 224);">Roses " αποτέλεσε το πρώτο future bass genre τραγούδι που γνώρισε παγκόσμια επιτυχία.
Alex Pall
Ο Alexander "Alex" Pall γεννήθηκε στις  και μεγάλωσε στο Westchester County, Νέα Υόρκη. Η μητέρα του είναι νοικοκυρά και ο πατέρας του είναι έμπορος τέχνης.
Andrew Taggart
Ο Andrew Taggart γεννήθηκε στις μεγάλωσε στο Freeport του Μέιν. Η μητέρα του είναι δασκάλα και ο πατέρας του πουλούσε προσθετικά μέλη. Είχε μετατραπεί σε EDM στην ηλικία των 15, ενώ ταξίδευε στο εξωτερικό, στην Αργεντινή, όπου ήρθε σε επαφή με την μουσική<font style="background-color: rgb(255, 255, 255);"> του David Guetta, των Daft Punk και του Trentemøller.
How to Get Away with Murder (5ος κύκλος)
Το ABC παρήγγειλε τον πέμπτο κύκλο της τηλεοπτικής δραματικής σειράς How to Get Away with Murder στις 11 Μαΐου 2018. Έκανε πρεμιέρα στις 27 Σεπτεμβρίου 2018 και ολοκληρώθηκε στις 28 Φεβρουαρίου 2019, έπειτα από 15 επεισόδια, όσα επεισόδια είχαν και οι προηγούμενοι κύκλοι. Ο αριθμός των επεισοδίων ήταν αποτέλεσμα της συμφωνίας που είχε γίνει με τη Βαϊόλα Ντέιβις η σειρά να είναι περιορισμένη και να αποτελείται από 15 ή 16 επεισόδια ανά κύκλο.
Πλοκή
Μετά τη σύλληψη του Καστίγιο και την επιστροφή της επιμέλειας του Κρίστοφερ στη Λόρελ, η ομάδα επιστρέφει για τη νέα χρονιά στο Πανεπιστήμιο και η Αναλίζ αναλαμβάνει το τμήμα των «Ανωτέρων Δικαστικών Δεξιοτήτων», όπου επιλέγει 24 φοιτητές οι οποίοι θα την βοηθήσουν στις επανεκδικάσεις των υποθέσεων της μαζικής αγωγής. Ανάμεσά τους και ο δευτεροετής Γκάμπριελ Μάντοξ, για τον οποίο ο Φρανκ φέρεται να γνωρίζει κάτι και τον έχει από κοντά για να μάθει τον λόγο που ήρθε στο Πανεπιστήμιο. Επιπλέον, η Αναλίζ αρχίζει να δουλεύει στην εταιρία Caplan & Gold, δίπλα στην Τίγκαν και τον νέο διευθυντή, Έμετ.
Στο πρώτο μισό του κύκλου, η Αναλίζ αρχίζει να δουλεύει πάνω στις υποθέσεις της μαζικής αγωγής και η Μπόνι αρχίζει ερωτική σχέση με τον βοηθό εισαγγελέα Μίλερ με σκοπό να μάθει αν γνωρίζει κάτι για εκείνην και την υπόλοιπη ομάδα, ενώ γίνονται και οι προετοιμασίες για τον γάμο των Κόνορ και Όλιβερ. Η Αναλίζ κερδίζει τις υποθέσεις της μαζικής αγωγής τη μία μετά την άλλη, ακόμα και αυτή που αφορά τον πατέρα του Νέιτ, η οποία αποτελεί τη βασική υπόθεση της μαζικής αγωγής. Η κυβερνήτρια δεν είναι ευχαριστημένη με όλο αυτό και θέλοντας να έχει από κοντά την Αναλίζ, της προτείνει να συνεργαστούν. Όταν όμως ο Νέιτ ο Πρεσβύτερος δολοφονείται κατά τη μεταφορά του από τις φυλακές στην ψυχιατρική κλινική και αργότερα η κυβερνήτρια της λέει πως δεν μπορούν να συνεχίσουν τη συνεργασία λόγω των γεγονότων, η Αναλίζ καταλαβαίνει πως η κυβερνήτρια έπαιξε μαζί της και είναι πεπεισμένη πως αυτή κρύβεται πίσω από τη δολοφονία.
Τη βραδιά του γάμου ο Νέιτ λαμβάνει κάποιες πληροφορίες και πιστεύει πως ο Μίλερ ήταν αυτός που έδωσε την εντολή να σκοτώσουν τον πατέρα του. Τον κτυπάει άσχημα αφήνοντάς τον σχεδόν νεκρό και, όταν η Μπόνι τους βρίσκει και της λέει τι έγινε, η Μπόνι τον αποτελειώνει. Στο μεταξύ, ο Φρανκ φτάνει στον γάμο και λέει στην Αναλίζ πως ο Γκάμπριελ είναι ο βιολογικός γιος του Σαμ από τον πρώτο του γάμο.
Στο δεύτερο μισό του κύκλου, μαθαίνουν όλοι την πραγματική ταυτότητα του Γκάμπριελ και όσο κι αν εκείνος προσπαθεί να τους πείσει πως δεν είχε κακές προθέσεις κι απλά ήθελε να μάθει για τον Σαμ, δεν τον εμπιστεύονται και τον απομακρύνουν από την παρέα, παρακολουθώντας ωστόσο τις κινήσεις τους. Όταν η εξαφάνιση του Μίλερ δημοσιοποιείται και το FBI τον ψάχνει, μαθαίνουν όλοι τι έγινε το βράδυ του γάμου και προσπαθούν να καλύψουν οτιδήποτε μπορεί να τους ενοχοποιήσει, ενώ η Μπόνι και ο Νέιτ ψάχνουν για το αν όντως ο Μίλερ έδωσε την εντολή ή αν σκότωσαν έναν αθώο. Το FBI βρίσκει μια αφορμή και συλλαμβάνει τον Γκάμπριελ με σκοπό να τον πιέσει να δώσει την Αναλίζ, αλλά η Αναλίζ αποδεικνύει πως τα στοιχεία που βρήκαν εναντίον του φυτεύτηκαν από το ίδιο το FBI, κι έτσι αφήνεται ελεύθερος. Η Κυβερνήτρια, βλέποντας πως η Αναλίζ δεν σταματά να ψάχνει, της λέει πως αυτός που σκότωσε τον πατέρα του Νέιτ ήταν ο Έμετ. Η Αναλίζ το ψάχνει αλλά ανακαλύπτει πως η Κυβερνήτρια λέει ψέματα, ενώ οι Φρανκ, Νέιτ και Μπόνι ανακαλύπτουν πως ο αδελφός της Λόρελ, ο Ζεβιέρ, επισκέφτηκε τον πατέρα του Νέιτ στη φυλακή. Ο Φρανκ ανακαλύπτει επίσης πως ο Ζεβιέρ συνεργαζόταν μόνο με την Κυβερνήτρια κι όχι με τον Μίλερ, αλλά η Αναλίζ του ζητάει να αποκρύψουν την αλήθεια σχετικά με τον Μίλερ για να προστατέψουν τους Νέιτ και Μπόνι, οι οποίοι εξακολουθούν να πιστεύουν πως εμπλέκεται και ο Μίλερ. Ξέροντας πια ποιος κρύβεται πίσω από όλα, η Λόρελ και η Αναλίζ πηγαίνουν στον Ζεβιέρ και τον αντιμετωπίζουν. Φεύγοντας από εκεί, ο Ζεβιέρ επικοινωνεί με την Κυβερνήτρια και αποφασίζουν να κατηγορήσουν ζωντανά στην τηλεόραση τον Έμετ (ο οποίος ταυτόχρονα φέρεται να παθαίνει καρδιακό στο γραφείο του), ενώ Λόρελ και Κρίστοφερ εξαφανίζονται μυστηριωδώς.
Ανάπτυξη
Η σειρά How to Get Away with Murder ανανεώθηκε για πέμπτο κύκλο επεισοδίων από το ABC στις 11 Μαΐου 2018. Τον Ιούλιο του 2018, ο δημιουργός και υπεύθυνος της σειράς, Πίτερ Νόγουολκ, είπε στο Deadline Hollywood το πλάνο του για τον πέμπτο κύκλο, επιβεβαιώνοντας πως σε αυτόν θα βλέπαμε τον γάμο ανάμεσα στους χαρακτήρες των Τζακ Φαλάχι και Κόνραντ Ρικαμόρα, καθώς επίσης και σκηνές με αναδρομές στο παρελθόν όπου θα μαθαίναμε περισσότερα για τον γάμο ανάμεσα στους χαρακτήρες των Βαϊόλα Ντέιβις και Τομ Βέρικα. Επιπρόσθετα, δήλωσε πως οι σκηνές του κύκλου που θα αφορούσαν το μέλλον αναμένονταν να είναι «πολύ πιο διασκεδαστικές» και εντελώς διαφορετικές. Το διάβασμα για το πρώτο επεισόδιο έγινε στις 13 Ιουλίου 2018.
Κάστινγκ
Ο πέμπτος κύκλος της σειράς περιλαμβάνει στο βασικό του καστ δώδεκα ηθοποιούς, εννέα από τους οποίους επέστρεψαν από τον προηγούμενο κύκλο. Η Βαϊόλα Ντέιβις υποδύεται την πρωταγωνίστρια της σειράς, Καθηγήτρια Αναλίζ Κίτινγκ, μία υψηλού προφίλ δικηγόρου υπεράσπισης, η οποία διδάσκει επίσης στο Πανεπιστήμιο του Μίντλτον. Ο Μπίλι Μπράουν έχει τον ρόλο του Νέιτ Λέιχι και συντρόφου της Αναλίζ. Υπάρχουν τέσσερις φοιτητές οι οποίοι εργάζονταν στο δικηγορικό γραφείο της Αναλίζ· ο Κόνορ Γουόλς (Τζακ Φαλάχι), η Μικαέλα Πρατ (Άτζα Ναόμι Κινγκ), ο Άσερ Μίλστοουν (Ματ ΜακΓκόρι) και η Λόρελ Καστίγιο (Κάρλα Σόουζα). Ο Τσάρλι Γουέμπερ υποδύεται τον Φρανκ Ντελφίνο, έναν από τους συνεργάτες της Αναλίζ, ο οποίος δεν είναι δικηγόρος αλλά μπορεί να χειρίζεται ειδικές αποστολές οι οποίες απαιτούν διακριτική ευχέρεια, και η Λίζα Βάιλ ενσαρκώνει τη Μπόνι Γουίντερμποτομ, τη δικηγόρο και συνεργάτιδα της Αναλίζ στο δικηγορικό της γραφείο. Τέλος, ο Κόνραντ Ρικαμόρα υποδύεται τον Όλιβερ Χάμπτον, έναν ειδικό της τεχνολογίας, χάκερ και σύντροφο του Κόνορ.
Στο βασικό καστ προστέθηκαν τρεις ηθοποιοί. Τον Ιούνιο του 2018, ο Ρομ Φλιν προάχθηκε ως βασικό μέλος του καστ έπειτα από την εμφάνισή του ως γκεστ στο τελευταίο επεισόδιο του τέταρτου κύκλου. Τον Ιούλιο του 2018, η Αμίρα Βαν προάχθηκε επίσης σε βασικό μέλος του καστ έπειτα από την επαναλαμβανόμενη εμφάνισή της στον προηγούμενο κύκλο. Αργότερα τον ίδιο μήνα, ο Τίμοθι Χάτον προστέθηκε στο βασικό καστ.
Γυρίσματα
Τα γυρίσματα για τον πέμπτο κύκλο ξεκίνησαν στις 19 Ιουλίου 2018.
Κριτικές
Η σελίδα συλλογής κριτικών Rotten Tomatoes δίνει στον πέμπτο κύκλο ποσοστό αποδοχής 83%, βασισμένο σε έξι κριτικές.
Γράφοντας την κριτική της στο The A.V. Club, η Κάιλα Κουμάρι Ουπαντάγια επέκρινε τη μπερδεμένη αφήγηση του κύκλου, καθώς και τη σειρά ως σύνολο.
Εξωτερικοί σύνδεσμοι
Κ
Τσίμπια
Ιστορία
Σύμφωνα με το ιμπεριαλιστικό πνεύμα της εποχής, η Πορτογαλία επέκτεινε προς το τέλος του 19ου αιώνα τον άμεσο έλεγχο των παλιών αποικιών της στο εσωτερικό της Ανγκόλας. Κατά τη διάρκεια αυτής της στρατιωτικής και διοικητικής υφαρπαγής γης, στις 16 Σεπτέμβριος 1885 ιδρύθηκε από την Πορτογαλία η τοποθεσία Σάου Πέντρο ντα Τσίμπια. Οι Μπόερς εγκαταστάθηκαν επίσης στην περιοχή.
Στις 30 Οκτωβρίου 1927 έγινε πόλη και έκτοτε υπήρξε έδρα δήμου. Μετονομάστηκε σε Βίλα Ζοάο ντε Αλμέιντα, από τον Ζοάο ντε Αλμέιντα, έναν Πορτογάλο ευγενή και έμπιστο του βασιλέα στα τέλη του 15ου και στις αρχές του 16ου αιώνα.
Μετά την ανεξαρτησία της Ανγκόλας το 1975, η πόλη έλαβε το τρέχον όνομά της.
Πληθυσμός
Η κυρίαρχη εθνοτική ομάδα στην περιοχή είναι οι Νχανέκα-Χούμπε.
Ο δήμος της Τσίμπια έχει περίπου 228.000 κατοίκους (εκτίμηση 2020).
Διοίκηση
Η Τσίμπια είναι η έδρα του ομώνυμου δήμου στην Επαρχία Ουίλα. Ο δήμος καλύπτει έκταση 5281 km².
Κενιγκσμακέρ
Το Κενιγκσμακέρ (Φραγκονικά της Λωρραίνης: Μάαχερ/ Κινεκσμάχερ, Κένιγκσμαχερ) είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.
Το Κενιγκσμακέρ ήταν η γενέτειρα του Πατέρα Ζαν-Βενσάν Σέιλ (1858–1940), ενός Γάλλου Δομινικανού λόγιου και Ασσυριολόγου, ο οποίος ήταν ένας από τους ανακαλυπτές του Κώδικα του Χαμουραμπί στην Περσία. Η περιοχή ήταν το πεδίο των μαχών κατά τη διάρκεια του Β' Παγκοσμίου Πολέμου, όταν η 90ή Μεραρχία Πεζικού των ΗΠΑ επιτέθηκε στο κοντινό Φορ ντε Κενιγκσμακέρ, ένα από τα γερμανικά φρούρια της θέσης του Μοζέλ.
Κουντσίγκ
Το Κουντσίγκ (γαλλικά: Kuntzig, Κούντσιχ, φραγκονικά της Λωρραίνης: Κέντσεχ/Κέντσεγκ) είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία. Το 1988 παραχώρησε μέρος της επικράτειάς του στη νέα κοινότητα Στουκάνζ.
Παραπομπές
Κατηγορία:Κοινότητες της Μοζέλ
Αμαγιέ-συρ-Ορν
Το Αμαγιέ-συρ-Ορν (γαλλικά: Amayé-sur-Orne) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Αμαγιεέν (γαλλικά: Amayéens).
Παραπομπές
Κατηγορία:Κοινότητες του Καλβαντός
Παγκόσμιο Κέντρο Εμπορίου 6
Το αρχικό Παγκόσμιο Κέντρο Εμπορίου 6 (1973–2001)
Το Παγκόσμιο Κέντρο Εμπορίου 6 προτάθηκε για πρώτη φορά το 1968 ως μέρος του αρχικού συγκροτήματος του Παγκόσμιου Κέντρου Εμπορίου. Το κτίριο σχεδιάστηκε από την Emery Roth & Sons, μαζί με την Yamasaki Associates. Η κατασκευή ολοκληρώθηκε το 1973. Το πρώτο Παγκόσμιο Κέντρο Εμπορίου 6 ήταν το σπίτι της Τελωνειακής Υπηρεσίας των ΗΠΑ για την πολιτεία της Νέας Υόρκης, από το 1974 έως το 2001. Ήταν ένα οκτώ ορόφων 537.693 τετραγωνικών ποδιών (49.953 τετραγωνικών μέτρων). κτίριο, το πιο σύντομο στο συγκρότημα του Παγκόσμιου Κέντρου Εμπορίου. Το Παγκόσμιο Κέντρο Εμπορίου 6 προτάθηκε για πρώτη φορά το 1968 ως μέρος του αρχικού συγκροτήματος του Παγκόσμιου Κέντρου Εμπορίου. Το κτίριο σχεδιάστηκε από την Emery Roth & Sons, μαζί με την Yamasaki Associates. Η κατασκευή ολοκληρώθηκε το 1973. Το αρχικό Παγκόσμιο Κέντρο Εμπορίου 6 ήταν το σπίτι της Τελωνειακής Υπηρεσίας των ΗΠΑ για την πολιτεία της Νέας Υόρκης, από το 1974 έως το 2001. Ήταν ένα οκτώ ορόφων 537.693 τετραγωνικών ποδιών (49.953 τετραγωνικών μέτρων). κτίριο, το συντομότερο στο συγκρότημα του Παγκόσμιου Κέντρου Εμπορίου. Από το επίπεδο Austin J. Tobin Plaza, στο οποίο χτίστηκε η κύρια κατασκευή, είχε ύψος 92 πόδια (28 m) αλλά ήταν 105 πόδια (32 m) πάνω από το πραγματικό επίπεδο του εδάφους. Το Παγκόσμιο Κέντρο Εμπορίου 6 συνδέθηκε με τον Βόρειο Πύργο μέσω υπόγειων εισόδων στο επίπεδο της πλατείας και της πλατείας και ενός μικρού πεζόδρομου που εκτεινόταν από τον νότιο χώρο περιπάτου του Παγκόσμιο Κέντρο Εμπορίου 6 έως τον Βόρειο Πύργο στο επίπεδο της πλατείας. Η γέφυρα Vesey Street (η οποία συνδέθηκε με το Παγκόσμιο Οικονομικό Κέντρο) συνδέθηκε απευθείας με την κύρια κτιριακή δομή του Παγκόσμιο Κέντρο Εμπορίου 6 σε επίπεδο πλατείας, η οποία συνέδεε τόσο το Παγκόσμιο Οικονομικό Κέντρο όσο και το Παγκόσμιο Κέντρο Εμπορίου μαζί. Άλλοι δύο διάδρομοι πεζών (που και οι δύο συνδέονταν με το Παγκόσμιο Κέντρο Εμπορίου 7) συνδέονταν με τον βόρειο χώρο περιπάτου του Παγκόσμιο Κέντρο Εμπορίου 6. Κατεδαφίστηκε μετά την καταστροφή του Παγκόσμιου Κέντρου Εμπορίου κατά τις επιθέσεις της 11ης Σεπτεμβρίου, όταν 10 συμμετέχοντες της Αλ Κάιντα κατέλαβαν την πτήση 11 της American Airlines και την πτήση 175 της United Airlines, συντρίβοντάς τους στους Δίδυμους Πύργους. Μετά από καύση για λιγότερο από δύο ώρες, κατέρρευσαν και οι δύο πύργοι 110 ορόφων. Η κατάρρευση του Βόρειου Πύργου κατέστρεψε μεγάλα τμήματα του Παγκόσμιο Κέντρο Εμπορίου 6 χωρίς να επισκευαστεί και τα απομεινάρια του κτιρίου κατεδαφίστηκαν χρησιμοποιώντας καλώδια.
Εξωτερική σύνδεσμοι
Κατηγορία:Κτίρια και κατασκευές στις Ηνωμένες Πολιτείες Κατηγορία:Κτίρια και κατασκευές στη Νέα Υόρκη Κατηγορία:Καταστροφές κτιρίων και κατασκευών στις Επιθέσεις της 11ης Σεπτεμβρίου 2001
Πανελλήνιο πρωτάθλημα ανώμαλου δρόμου ανδρών 2014
Το  Πανελλήνιο πρωτάθλημα ανώμαλου δρόμου ανδρών  2014, διεξήχθη στις 23 Φεβρουαρίου στα Τρίκαλα. Πρωταθλητής στα 10χλμ ανδρών αναδείχθηκε ο Κώστας Γκελαούζος της ΑΕΚ, ενώ στον ομαδικό αγώνα πρωταθλητής σύλλογος αναδείχθηκε ο ΓΑΣ Ιλισός Αθηνών για πρώτη φορά στην ιστορία του.
Πηγές
Ανδρων Κατηγορία:Στίβος το 2014 Κατηγορία:Τρίκαλα
Τροπέα
Η Τροπέα είναι Δήμος της Ιταλικής επαρχίας Βίμπο Βαλέντια στην Ιταλική Περιφέρεια Καλαβρία στην νότια Ιταλία. Η έκταση της Τροπέας είναι 3.66 τετραγωνικά χιλιόμετρο και ο πληθυσμός της 6.307 κάτοικοι (Απογραφή 1-1-2008). Η πόλη είναι διάσημος τόπος λουτρών, βρίσκεται σε έναν ύφαλο στον κόλπο της Αγίας Ευφημίας, συνδέεται με την ξηρά με μια στενή λωρίδα γης στην Τυρρηνική θάλασσα. Ο θρύλος λέει ότι ιδρύθηκε από τον Ηρακλή όταν επιστρέφοντας από τις Ηράκλειες Στήλες σταμάτησε στην νότια Ιταλία, έχουν βρεθεί τάφοι που χρονολογούνται στην Μεγάλη Ελλάδα. Ο Σέξτος Πομπήιος νίκησε στις ακτές της Τροπέας τον Οκταβιανό Αύγουστο, οι Ρωμαίοι ίδρυσαν εμπορικό λιμάνι που αναφέρει ο Πλίνιος ο Πρεσβύτερος και ο Στράβων. Τα μετέπειτα χρόνια η πόλη γνώρισε μεγάλη ακμή χάρη στην πλεονεκτική της θέση.
Η εικόνα της Παρθένου Μαρίας
Στον Καθεδρικό ναό της Τροπέας υπάρχει η εικόνα της Παρθένου Μαρίας της Ρωμανίας που χρονολογείται από την Βυζαντινή αυτοκρατορία (1330). Ο θρύλος λέει ότι ένα καράβι που ήρθε από το Βυζάντιο προσάραξε στο λιμάνι της Τροπέας μετά από καταιγίδα, όταν πέρασε ο κίνδυνος το καράβι προσπάθησε να φύγει από το λιμάνι αλλά δεν μπορούσε. Την ίδια νύχτα ο επίσκοπος της πόλης είδε στον ύπνο του την Παρθένο Μαρία να του ζητάει να έρθει στην πόλη του και να γίνει η προστάτιδα της, το όνειρο επαναλήφθηκε πολλές νύχτες. Ο επίσκοπος συγκάλεσε συνέλευση των κατοίκων της πόλης, πήγαν στο καράβι, πήραν την εικόνα και το καράβι μπόρεσε να φύγει. Η Παρθένος Μαρία έσωσε πολλές φορές τους κατοίκους της Τροπέας από καταστροφές, σεισμούς και πολέμους, εμφανίστηκε πολλές φορές στον επίσκοπο της πόλης και τον προειδοποίησε για σεισμό στις 27 Μαρτίου 1638. Ο επίσκοπος κάλεσε τον λαό της πόλης σε μεγάλη παρέλαση χάρη στην οποία δεν σκοτώθηκε κανένας.
Εξωτερικοί σύνδεσμοι
Κατηγορία:Πόλεις της Καλαβρίας